**Výzva na predkladanie ponúk:**

Identifikačné údaje verejného obstarávateľa:

Obchodné meno: **CULTUS Ružinov, a.s.**

sídlo organizácie: Ružinovská 28, 820 09 Bratislava

IČO: 35874686

kontaktná osoba

pre komunikáciu: Richard Bednár

mobil: +421 903 967 097

e-mail: vo@cultusruzinov.sk

(ďalej len ,,verejný obstarávateľ“)

1. **Predmet obstarávania a predpokladaná hodnota zákazky:**

**Zabezpečenie ozvučenia, osvetlenia a pódia so zastrešením na Ružinovských hodových slávnostiach 2022**

Predpokladaná hodnota zákazky: 7.000,- EUR

1. **Druh zákazky:** služba
2. **Hlavný predmet a doplňujúce predmety zo Spoločného slovníka obstarávania (CPV):** neuvádza sa

Predmetom zákazky je zabezpečenie služby uvedenej nižšie v tomto bode za splnenia podmienok uvedených v tejto výzve a v zmluve, ktorá tvorí prílohu č. 5 tejto výzvy.

*Predmetom zákazky je zabezpečenie ozvučenia, osvetlenia a pódia so zastrešením na Ružinovských hodových slávnostiach 2022, organizovaného verejným obstarávateľom, a to v nasledovnom čase, mieste a rozsahu:*

**RUŽINOVSKÉ HODOVÉ SLÁVNOSTI 2022**

**Dátum plnenia:** **24.09.2022 a 25.09.20****22**

**Miesto plnenia**: Park A. Hlinku, Bratislava-Ružinov

**Rozsah plnenia:**

**Zabezpečenie ozvučenia** **v Parku A. Hlinku čase od 8:00 hod. do 22:00 hod. (oba dni)** v rozsahu dohodnutom s dodávateľom na základe obhliadky miesta podujatia, ako aj technického rideru a to nasledovne:

* digitálny mixážny pult,
* digitálny mixážny pult monitor,
* PA systém na ozvučenie plochy 50x100m
* monitory
* spevové mikrofóny + stojany,
* sada mikrofónov na bicie,
* 1xCD/USB player
* bezdrôtové mikrofóny (3 ks) + stojany + anténa,
* upresnené požiadavky v Prílohe č.1.

Plnenie musí byť zabezpečené aspoň 3 technickými pracovníkmi.

**Zabezpečenie osvetlenia** **v Parku A. Hlinku čase od 8:00 hod. do 22:00 hod. (oba dni)** v rozsahu dohodnutom s dodávateľom na základe obhliadky miesta podujatia nasledovne:

* 8x SPOT/ BEAM (MAC 250, Robe pointe....ekvivalent)- BACK
* 8x LED WASH (Mac Quantum Robe spiider ....ekvivalent)- BACK
* 6x FRONT WASH (MAC 700, MAC 600....ekvivalent)- FRONT
* 6x SUN STRIP (LED strip, 2-lites blinder, ne-jaky. efekt...)- BACK
* 5x 4- LITE BLINDER (do lidí.) - FRONT
* 4x ARRI 1KW- FRONT
* 2x HAZER+ FAN( Mdg,DF50,Unique.........) outdoor 1x Hi mass+fan
* svetelný mixážny pult,
* kabeláž,
* upresnené požiadavky v Prílohe č.1.

Plnenie musí byť zabezpečené aspoň 1 technickým pracovníkom.

**Predbežný program:**

**24.09.2022 25.09.2022**

15:00 hod. Paci Pac 15:00 hod. FS Karpaty

16:15 hod. exGravis 16:30 hod. Miro Jaroš

17:30 hod. Acylpyrin 18:00 hod. MIAMI SHOW

19:00 hod. Starmania 19:00 hod. Kmeťoband

20:45 hod. NoName 20:30 hod. Vašo Patejdl so skupinou

Zmena programu vyhradená.

**Dodania pódia so zastrešením v Parku A. Hlinku - stavba pódia dňa 23.9.2022, demontáž pódia dňa 26.9.2022**

1. Nivtec Flexibel 8x8 - výška 1 m, (alebo značky obdobnej kvality)
2. Zábrany na zadnú časť pódia (6 m)
3. schody – 1 ks pred pódiom
4. šikmina – 1 ks za pódiom.

**Zastrešenie:**

1. Tomcat (alebo značky obdobnej kvality), front truss (clearance) je min. 5 m, min. zaťažiteľnosť predné svetlá 50 kg + zadné svetlá 170 kg,
2. Strecha motoricky zdvíhaná
3. PA WINGS (zaťažiteľnosť 600 kg na stranu)
4. Mokrá nepremokavá plachta + boky prekryté sitom + zadná časť prekrytá sitom

Pódium a zastrešenie musia byť certifikované.

Cenová ponuka musí byť predložená s konečnou cenou, teda obsahujúcou nájom pódia s príslušenstvom, dovoz a odvoz pódia, jeho montáž a demontáž

1. **Doba plnenia predmetu zákazky:**

Podľa jednotlivých časových údajov uvedených v bode 3.

1. **Financovanie predmetu zákazky:**

rozpočet verejného obstarávateľa

1. **Obhliadka**

Záujemcovia sú povinní uskutočniť pred podaním cenovej ponuky obhliadku miest plnenia, ktorá je pre riadne dodanie plnenia nevyhnutná. Záznam o vykonaní obhliadky, ktorý bude pri obhliadke spísaný, bude súčasťou dokumentácie k verejnému obstarávaniu. Bez obhliadky miesta plnenia nebude cenová ponuka akceptovaná. Obhliadku je možné si dohodnúť s kontaktnou osobou pre komunikáciu – Richard Bednár, na tel. čísle 0903 967 097.

1. **Lehota na predloženie ponuky:**

do 20.09.2022 do 11:00 hod.

1. **Spôsob predloženia ponuky:**

Poštou, kuriérom alebo osobne na adresu CULTUS Ružinov, a.s., Ružinovská 28, 820 09 Bratislava. Ponuka musí byť v zalepenej obálke a mať označenie:

„VO HODY - NEOTVÁRAŤ.“

Ponuky sa predkladajú v slovenskom jazyku.

1. **Obsah ponuky:**

Ponuka predložená uchádzačom musí obsahovať tieto doklady:

1. Doklad o oprávnení plniť predmet zákazky (napr. výpis z obchodného registra, živnostenský list, resp. potvrdenie Úradu pre verejné obstarávanie o zapísaní do zoznamu hospodárskych subjektov a pod.),
2. Vyhlásenie uchádzača (príloha č. 2),
3. Cenová ponuka v zmysle bodu 10 tejto výzvy (príloha č. 3),
4. Referenčný list (príloha č. 4)
5. Uchádzačom podpísaná zmluva (príloha č. 5)
6. **Cenová ponuka:**

Uchádzač uvedie cenu plnenia predmetu zákazky – v rozsahu podľa bodu 3 tejto výzvy takto:

* cena v EUR bez DPH
* suma DPH v EUR
* cena v EUR s DPH (pri neplatcoch DPH cena v EUR)

Uchádzač vyznačí, či je platca DPH alebo nie je platca DPH.

Cena predstavuje konečnú cenu za celý predmet zákazky (vrátane dovozu, odvozu, montáže, demontáže atď.).

1. **Kritériá na vyhodnotenie ponúk:**

Kritériom na vyhodnotenie ponúk je najnižšia cena za celý predmet zákazky – v rozsahu podľa bodu 3 tejto výzvy – pri platcoch DPH cena v EUR s DPH, pri neplatcoch DPH cena v EUR.

1. **Podmienky účasti:**

Uchádzač musí byť oprávnený uskutočniť predmet zákazky. Uchádzač preukazuje splnenie podmienky podľa predchádzajúcej vety napr. predložením výpisu z obchodného registra, živnostenského listu, potvrdenia Úradu pre verejné obstarávanie o zapísaní do zoznamu hospodárskych subjektov a pod.

Uchádzač musí spĺňať podmienku pravdivosti ohľadom vyhlásení, ktoré sú obsiahnuté v prílohe č. 2. Uchádzač preukazuje splnenie podmienky podľa predchádzajúcej vety predložením vyhlásenia, ktoré je prílohou č. 2.

Uchádzač musí preukázať, že v posledných troch rokoch poskytol zhodné resp. obdobné služby ako tie, ktoré sú predmetom zákazky podľa tejto výzvy pre najmenej tri subjekty (objednávateľov). Uchádzač preukazuje splnenie podmienky podľa predchádzajúcej vety predložením referenčného listu, ktorý je prílohou č. 4.

1. **Otváranie ponúk:**

Otváranie ponúk sa uskutoční dňa 20.09.2022 o 11.15 hod. v sídle verejného obstarávateľa – na sekretariáte Domu kultúry Ružinov na Ružinovskej č. 28 v Bratislave.

1. **Postup pri otváraní ponúk:**.

Ponuky bude otvárať a vyhodnocovať komisia zložená z členov menovaných riaditeľkou verejného obstarávateľa.

Verejný obstarávateľ v súlade s podmienkami výzvy na predkladanie ponúk oznámi uchádzačom výsledok vyhodnotenia ponúk.

Ponuka uchádzača, ktorá nespĺňa stanovené podmienky účasti a/alebo ktorá nespĺňa požiadavky na predmet zákazky bude verejným obstarávateľom vylúčená.

1. **Doba viazanosti ponúk:**

Doba viazanosti ponuky je 60 dní odo dňa otvárania ponúk.

1. **Výsledok zadávania zákazky:**

Výsledkom zadávania zákazky je uzavretie zmluvy, ktorá tvorí prílohu č. 5 tejto výzvy.

1. **Osoby určené pre styk so záujemcami a uchádzačmi:**

Uvedené v identifikácii verejného obstarávateľa.

1. **Dôvody pre zrušenie použitého postupu zadávania zákazky:**

Verejný obstarávateľ môže zrušiť použitý postup zadávania zákazky z nasledovných dôvodov:

* ak nebude predložená ani jedna ponuka,
* ak ani jeden uchádzač nesplní podmienky účasti,
* ak ani jedna z predložených ponúk nebude zodpovedať určeným požiadavkám na predmet zákazky uvedeným vo výzve na predkladanie ponúk,
* ak ponuky presiahnu rozpočet verejného obstarávateľa,
* ak sa zmenili okolnosti, za ktorých sa vyhlásilo toto verejné obstarávanie (toho času najmä pri zmene finančnej situácie verejného obstarávateľa v dôsledku prijímaných opatrení v súvislosti s aktuálnou pandemickou situáciou; resp. v prípade, ak sa podujatie nebude konať z dôvodu pandémie a pod.)
* ak celková cena za predmet zákazky podľa víťaznej ponuky je vyššia ako 10.000,- EUR (pri platcoch DPH cena v EUR s DPH, pri neplatcoch DPH cena v EUR).

1. **Oznámenie o výsledku verejného obstarávania**

Verejný obstarávateľ oznámi výsledok verejného obstarávania úspešnému uchádzačovi individuálne a zverejní zápisnicu z vyhodnotenia ponúk na svojej webovej stránke.

1. **Elektronická aukcia**

Elektronická aukcia sa nepoužije.

**Prílohy:**

1. Technický rider

2. Vyhlásenie uchádzača

3. Cenová ponuka

4. Referenčný list

5. Zmluva

V Bratislave dňa 13.9.2022

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CULTUS Ružinov, a.s.

Ing. František Fabián, MBA

predseda predstavenstva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CULTUS Ružinov, a.s.

....................................

členka predstavenstva

**Príloha č. 2**

**VYHLÁSENIA UCHÁDZAČA**

Uchádzač:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(obchodné meno/názov, sídlo/miesto podnikania a IČO uchádzača)

týmto vyhlasuje, že

je dôkladne oboznámený a súhlasí s podmienkami verejného obstarávania „**Zabezpečenie ozvučenia, osvetlenia a pódia so zastrešením na Ružinovských hodových slávnostiach 2022**“, ktoré sú určené vo výzve na predloženie ponuky, jej prílohách a v iných dokumentoch poskytnutých verejným obstarávateľom v lehote na predkladanie ponúk, všetky vyhlásenia, potvrdenia, doklady, dokumenty a údaje uvedené v ponuke sú pravdivé a úplné,

jeho zakladateľom, členom alebo spoločníkom nie je politická strana alebo politické hnutie,

predkladá iba jednu ponuku a nie je osobou, ktorej technické alebo odborné kapacity by použil iný uchádzač na preukázanie svojej odbornej alebo technickej spôsobilosti v tomto obstarávaní,

nie je členom skupiny dodávateľov, ktorá ako iný uchádzač predkladá ponuku,

je oprávnený poskytovať službu, ktorá je predmetom verejného obstarávania

nemá uložený zákaz účasti vo verejnom obstarávaní potvrdený konečným rozhodnutím v Slovenskej republike resp. v štáte sídla, miesta podnikania alebo obvyklého pobytu

nie sú u neho dôvody pre vylúčenie [§ 40 ods. 6 písm. f)](https://www.slov-lex.sk/pravne-predpisy/SK/ZZ/2015/343/20220401#paragraf-40.odsek-6.pismeno-f) zákona č. 343/2015 Z.z.

v \_\_\_\_\_\_\_\_\_\_\_\_\_\_\_\_dňa \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis

**Príloha č. 3**

**CENOVÁ PONUKA**

Uchádzač:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (obchodné meno/názov, sídlo/miesto podnikania a IČO uchádzača)

predkladá nasledovnú cenovú ponuku v rámci verejného obstarávania „**Zabezpečenie zvučenia, osvetlenia a pódia so zastrešením na Ružinovských hodových slávnostiach 2022**“,

Uchádzač uvádza cenu za mesiac plnenia predmetu zákazky – v rozsahu podľa bodu 3 výzvy na predkladanie ponúk:

Spolu za celý predmet zákazky

|  |  |
| --- | --- |
| Cena v EUR bez DPH |  |
| Suma DPH v EUR |  |
| Cena v EUR s DPH (pri neplatcoch DPH cena v EUR) |  |

Uchádzač:

* je platca DPH
* nie je platca DPH

(hodiace sa zaškrtnúť)

v \_\_\_\_\_\_\_\_\_\_\_\_\_\_\_\_dňa \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis

**Príloha č. 4**

**REFERENČNÝ LIST**

Uchádzač:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (obchodné meno/názov, sídlo/miesto podnikania a IČO uchádzača)

týmto predkladá nasledovný referenčný list v rámci verejného obstarávania „**Zabezpečenie ozvučenia, osvetlenia a pódia so zastrešením na Ružinovských hodových slávnostiach 2022**“:

|  |  |
| --- | --- |
| Objednávateľ | Kontakt na objednávateľa |
|  |  |
|  |  |
|  |  |

v \_\_\_\_\_\_\_\_\_\_\_\_\_\_\_\_dňa \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis

**Príloha č. 5**

**ZMLUVA O POSKYTNUTÍ SLUŽIEB č.**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

(ďalej len „zmluva“)

**Článok 1 Zmluvné strany**

1. **Objednávateľ CULTUS Ružinov, a.s.**

sídlo: Ružinovská 28, 820 09 Bratislava

konajúc: Ing. František Fabián, MBA – predseda predstavenstva

– člen predstavenstva

IČO: 35 874 686

DIČ: 2021773941

IČ DPH: SK2021773941

bankové spojenie: Tatra banka, a.s.

BIC: TATRSKBX

IBAN: SK32 1100 0000 0026 2670 5802

Zapísaná v Obchodnom registri na Okresnom súde Bratislava I, oddiel: Sa, vložka č. 3262/B (ďalej len ako „*objednávateľ*)

**1.2 Dodávateľ**

Právna forma:

Sídlo:

konajúc:

IČO:

DIČ :

Tel. kontakt:

(ďalej len ako „*dodávateľ“* alebo spolu ako *„zmluvné strany“*)

*Preambula*

*Táto zmluva sa uzatvára na základe uskutočneného verejného obstarávania na predmet zákazky „****Zabezpečenie ozvučenia, osvetlenia a pódia so zastrešením na Ružinovských hodových slávnostiach 2022“, kde sa stal dodávateľ úspešným uchádzačom.***

**Článok II Predmet plnenia zmluvy**

* 1. Predmetom tejto zmluvy je záväzok dodávateľa zabezpečiť služby uvedené nižšie v tomto bode (ako aj za splnenia podmienok uvedených vo výzve na predkladanie ponúk v rámci verejného obstarávania, na základe výsledkov ktorého došlo k uzavretiu tejto zmluvy):

*Predmetom zákazky je zabezpečenie ozvučenia, osvetlenia a pódia so zastrešením na Ružinovských hodových slávnostiach 2022, organizovaného verejným obstarávateľom, a to v nasledovnom čase, mieste a rozsahu:*

**RUŽINOVSKÉ HODOVÉ SLÁVNOSTI 2022**

**Dátum plnenia: 24.09.2022 a 25.09.2022**

**Miesto plnenia**: Park A. Hlinku, Bratislava-Ružinov

**Rozsah plnenia:**

**Zabezpečenie ozvučenia** **v Parku A. Hlinku čase od 8:00 hod. do 22:00 hod. (oba dni)** v rozsahu dohodnutom s dodávateľom na základe obhliadky miesta podujatia, ako aj technického rideru a to nasledovne:

* digitálny mixážny pult,
* digitálny mixážny pult monitor,
* PA systém na ozvučenie plochy 50x100m
* monitory
* spevové mikrofóny + stojany,
* sada mikrofónov na bicie,
* 1xCD/USB player
* bezdrôtové mikrofóny (3 ks) + stojany + anténa,
* upresnené požiadavky v Prílohe č.1.

Plnenie musí byť zabezpečené aspoň 3 technickými pracovníkmi.

**Zabezpečenie osvetlenia** **v Parku A. Hlinku čase od 8:00 hod. do 22:00 hod. (oba dni)** v rozsahu dohodnutom s dodávateľom na základe obhliadky miesta podujatia nasledovne:

* 8x SPOT/ BEAM (MAC 250, Robe pointe....ekvivalent)- BACK
* 8x LED WASH (Mac Quantum Robe spiider ....ekvivalent)- BACK
* 6x FRONT WASH (MAC 700, MAC 600....ekvivalent)- FRONT
* 6x SUN STRIP (LED strip, 2-lites blinder, ne-jaky. efekt...)- BACK
* 5x 4- LITE BLINDER (do lidí.) - FRONT
* 4x ARRI 1KW- FRONT
* 2x HAZER+ FAN( Mdg,DF50,Unique.........) outdoor 1x Hi mass+fan
* svetelný mixážny pult,
* kabeláž,
* upresnené požiadavky v Prílohe č.1.

Plnenie musí byť zabezpečené aspoň 1 technickým pracovníkom.

**Predbežný program:**

**24.09.2022 25.09.2022**

15:00 hod. Paci Pac 15:00 hod. FS Karpaty

16:15 hod. exGravis 16:30 hod. Miro Jaroš

17:30 hod. Acylpyrin 18:00 hod. MIAMI SHOW

19:00 hod. Starmania 19:00 hod. Kmeťoband

20:45 hod. NoName 20:30 hod. Vašo Patejdl so skupinou

Zmena programu vyhradená.

**Dodania pódia so zastrešením v Parku A. Hlinku - stavba pódia dňa 23.9.2022, demontáž pódia dňa 26.9.2022**

1. Nivtec Flexibel 8x8 - výška 1 m, (alebo značky obdobnej kvality)
2. Zábrany na zadnú časť pódia (6 m)
3. schody – 1 ks pred pódiom
4. šikmina – 1 ks za pódiom.

**Zastrešenie:**

1. Tomcat (alebo značky obdobnej kvality), front truss (clearance) je min. 5 m, min. zaťažiteľnosť predné svetlá 50 kg + zadné svetlá 170 kg,
2. Strecha motoricky zdvíhaná
3. PA WINGS (zaťažiteľnosť 600 kg na stranu)
4. Mokrá nepremokavá plachta + boky prekryté sitom + zadná časť prekrytá sitom

Pódium a zastrešenie musia byť certifikované.

Predmetom tejto zmluvy je aj záväzok objednávateľa zaplatiť za riadne dodané plnenie dodávateľovi dohodnutú cenu.

**Článok III**

**Cena a platobné podmienky**

* 1. Cena za plnenie zmluvy je stanovená dohodou zmluvných strán v zmysle zákona č. 18/1996 Z.z. o cenách v znení neskorších predpisov na základe predloženej cenovej ponuky dodávateľa v rámci verejného obstarávania v nasledovnej výške:

Spolu za celý predmet zákazky – plnenie

|  |  |
| --- | --- |
| Cena v EUR bez DPH |  |
| Suma DPH v EUR |  |
| Cena v EUR s DPH (pri neplatcoch DPH cena v EUR) |  |

* 1. V dohodnutej cene za plnenie sú zahrnuté všetky náklady dodávateľa súvisiace s poskytnutím plnenia v zmysle tejto zmluvy. Cena podľa bodu 3.1 tejto zmluvy je konečná (vrátane dovozu, odvozu, montáže, demontáže atď.).
  2. Dodávateľ vystaví faktúru na zaplatenie ceny za každú jednotlivú časť plnenia osobitne, a to po jeho riadnom a včasnom poskytnutí.
  3. Splatnosť faktúry je 30 dní odo dňa jej doručenia objednávateľovi. Faktúra musí obsahovať zákonné náležitosti.
  4. V prípade, že faktúra nebude obsahovať všetky náležitosti daňového dokladu, objednávateľ má právo vrátiť faktúru dodávateľovi na opravu alebo doplnenie. V takom prípade začne nová 30-dňová lehota splatnosti faktúry plynúť po doručení opravenej alebo doplnenej faktúry.

**Článok IV Spôsob plnenia**

* 1. Dodávateľ určí jednu zodpovednú osobu, ktorá bude prítomná počas celej doby poskytovania plnenia.
  2. Dodávateľ sa zaväzuje, že plnenia poskytne riadne, včas a s odbornou starostlivosťou.
  3. Dodávateľ vyhlasuje, že je poistený pre prípad škôd spôsobených prevádzkou a svojimi zamestnancami.
  4. Dodávateľ je pri poskytovaní plnenia viazaný v dohodnutom rozsahu pokynmi objednávateľa. Dodávateľ je povinný upozorniť objednávateľa bez zbytočného odkladu na nevhodnú povahu pokynov daných mu objednávateľom, ak dodávateľ mohol túto nevhodnosť zistiť pri vynaložení odbornej starostlivosti.
  5. Objednávateľ je oprávnený vykonať priebežne kontrolu poskytovania plnenia, v prípade zistenia nedostatkov pri poskytovaní plnenia môže objednávateľ požadovať od dodávateľa, aby zistené nedostatky odstránil okamžite na mieste plnenia a dodávateľ sa zaväzuje takto reklamované nedostatky poskytovaného plnenia odstrániť okamžite na mieste plnenia.
  6. Zmluvné strany sa zaväzujú písomne si oznamovať všetky skutočnosti, ovplyvňujúce plnenie predmetu zmluvy po stránke obsahovej, termínovej a v nadväznosti na podmienky uzatvárania dohôd o zmenách.
  7. Nedodržanie záväzku poskytnutia plnenia v dohodnutom množstve, kvalite, termíne a prevedení zo strany dodávateľa sa bude považovať za podstatné porušenie tejto zmluvy (§345 Obchodného zákonníka).

**Článok V**

**Práva a povinnosti zmluvných strán**

* 1. Objednávateľ sa zaväzuje:
     + poskytnúť včasné a kompletné informácie a podklady na zabezpečenie poskytnutia plnenia,
     + bezodkladne informovať dodávateľa o prípadných zmenách pri realizácii predmetu zmluvy.
  2. Dodávateľ sa zaväzuje:
     + Poskytovať plnenie na kvalitnej a profesionálnej úrovni v rozsahu tejto zmluvy,
     + poskytnúť plnenie riadne a včas, s odbornou starostlivosťou, v požadovanej kvalite, v súlade s požiadavkami právnych predpisov, ktoré sa na poskytované plnenie vzťahujú a v zmysle podmienok dohodnutých v tejto zmluve,
     + pri poskytovaní plnenia konať s potrebnou odbornou starostlivosťou podľa pokynov objednávateľa,
     + chrániť záujmy objednávateľa súvisiace s poskytovaním plnenia podľa tejto zmluvy a oznámiť mu všetky okolnosti, ktoré môžu mať vplyv na zmenu jeho príkazov, resp. požiadaviek,
     + bezodkladne po zistení písomne upovedomiť objednávateľa o všetkých prekážkach poskytovania plnenia a navrhnúť mu možnosti odstránenia týchto prekážok a ak ich nie je možné odstrániť, navrhnúť zmenu plnenia,
     + dodržiavať všetky pokyny objednávateľa k poskytovaniu plnenia a na požiadane informovať objednávateľa o priebehu poskytovania plnenia podľa tejto zmluvy.
  3. Dodávateľ v celom rozsahu zodpovedá za škodu spôsobenú na zdraví, živote osôb a za škodu na majetku na strane objednávateľa, ktorá vznikla v dôsledku porušenia povinností dodávateľa vyplývajúcich pre neho z tejto zmluvy alebo všeobecne záväzných právnych predpisov platných v SR, resp. ktorá vznikla v dôsledku jeho činnosti.

**Článok VI**

**Reklamačné podmienky**

* 1. Všetky zistené nedostatky sa prednostne riešia okamžite na mieste plnenia. V prípade nedostatkov pri poskytovaní plnenia, ktoré dodávateľ neodstránil okamžite na mieste plnenia má objednávateľ nárok na primeranú zľavu z ceny za predmet plnenia.
  2. Zmluvné strany sa zaväzujú riešiť prípadné spory predovšetkým vzájomnou dohodou. V prípade neurovnania sporov zmierom bude ďalej spor rozhodovať miestne a vecne príslušný súd Slovenskej republiky.
  3. Právne vzťahy touto zmluvou výslovne neupravené sa riadia príslušnými ustanoveniami Obchodného zákonníka v platnom znení ako aj ostatnými všeobecne záväznými právnymi predpismi.

**Článok VII**

**Zmluvné pokuty a sankcie**

* 1. V prípade, že dodávateľ nedodrží termíny a lehoty plnenia uvedené v bode 2.1 tejto zmluvy, uhradí objednávateľovi zmluvnú pokutu vo výške 100 % z ceny bez DPH z včas nesplneného rozsahu plnenia podľa tejto zmluvy, tj. cenu za časť plnenia, ktorá nebola poskytnutá včas. Zaplatením zmluvnej pokuty nie je dotknutý nárok objednávateľa na náhradu škody.
  2. V prípade omeškania objednávateľa s úhradou faktúry uhradí tento dodávateľovi úrok z omeškania vo výške 0,05 % za každý deň omeškania z dlžnej sumy.

**Článok VIII Záverečné ustanovenia**

* 1. Objednávateľ je oprávnený odstúpiť od tejto zmluvy v prípade, ak:

1. dodávateľ poruší povinnosť podľa tejto zmluvy
2. nastane okolnosť vyššej moci na strane objednávateľa
3. podujatia, resp. niektoré z nich, resp. niektorá časť podujatia sa neuskutoční z dôvodov vyššej moci, napr. z dôvodu pandémie ochorenia COVID-19 resp. iného obdobného ochorenia resp. z dôvodu prijatých protipandemických opatrení a pod. (v prípade, ak sa neuskutoční niektoré z podujatí, resp. niektorá časť podujatia, je objednávateľ oprávnený odstúpiť od zmluvy aj danej časti).
   1. Táto zmluva patrí medzi povinne zverejňované zmluvy (vrátane dodatkov zmlúv) podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) a § 47a ods.1 Občianskeho zákonníka (zákona č. 40/1964 Zb. v znení neskorších predpisov). Zmluva nadobúda platnosť dňom jej uzavretia a účinnosť dňom nasledujúcim po jej zverejnení.
   2. Zmeny a doplnenia k tejto zmluve sú platné len v písomnej forme a v ďalšom sa stávajú jej neoddeliteľnou súčasťou.
   3. Táto zmluva je vyhotovená v štyroch vyhotoveniach, z ktorých každé má platnosť originálu. Jedno vyhotovenie obdrží dodávateľ a tri vyhotovenia obdrží objednávateľ.
   4. Táto zmluva sa uzatvára po vzájomnej dohode oboch zmluvných strán. Obe zmluvné strany vyhlasujú, že túto zmluvu uzavreli na základe svojej slobodnej vôle a svojim podpisom potvrdzujú súhlas s podmienkami a záväzkami v tejto zmluve.

Za objednávateľa: Za dodávateľa:

V \_\_\_\_\_\_\_\_\_\_\_\_\_\_ dňa V \_\_\_\_\_\_\_\_\_\_\_ dňa

.................................... ..........................................

CULTUS Ružinov, a.s.

Ing. František Fabián

predseda predstavenstva

V \_\_\_\_\_\_\_\_\_\_\_\_\_\_ dňa

....................................

CULTUS Ružinov, a.s.

\_\_\_\_\_\_\_\_\_\_\_\_\_\_

člen predstavenstva

**Prílohy:**

Príloha č.1 – technický rider